ଜଳେଶ୍ୱରଃ ଧଳା ଜହରର କଳା କାରବାର ପଛରେ ଖାକି ଲିଙ୍କର ଖବର ପ୍ରସାରଣ ପରେ ଜଳେଶ୍ୱର IIC ଧନେଶ୍ୱର ସାହୁଙ୍କୁ ନିଲମ୍ବିତ କରାଯାଇଛି। ଏ ନେଇ ସୂଚନା ଦେଇଛନ୍ତି ପୋଲିସ ଡିଜି ଅଭୟ।
କିଛି ଦିନ ତଳେ ଏ ନେଇ ଏକ ଭିଡିଓ ଭାଇରାଲ ହୋଇଥିଲା। ଏହି ଭାଇରାଲ ଅଡିଓରେ ଶେଖ ଜମୁରୁଦ୍ଦିନ୍ ନାମକ ଜଣେ ବ୍ରାଉନସୁଗାର୍ ମାଫିଆଙ୍କ ଭାଇ ସହ ଜଣେ ଆଇନଜୀବୀଙ୍କ ଜରିଆରେ ଆଇଆଇସି କଥା ହୋଇଥିବା ଶୁଣିବାକୁ ମିଳିଥିଲା।
ଅଡିଓ ଭାଇରାଲ ପରେ ଅତିରିକ୍ତ ଏସ୍ପି ଜଳେଶ୍ୱର ଯାଇ ଅଭିଯୋଗର ତଦନ୍ତ କରି ଅଡିଓ ସେହି ତିନି ଜଣଙ୍କର ବୋଲି ସ୍ପଷ୍ଟ କରିଥିଲେ। ବ୍ରାଉନ୍ ସୁଗାର ମାମଲାରେ ଜେଲ୍ରେ ଥିବା ମାଫିଆଙ୍କ ସହ ଗାଡ଼ି ମୁକୁଳାଇବା ଲାଗି ଜଳେଶ୍ୱର ଆଇଆଇସି କଥା ହୋଇଥିବା ସ୍ପଷ୍ଟ କରିଥିଲେ ଅତିରିକ୍ତ ଏସପି।
ତେବେ ଆଇଆଇସି ଧନେଶ୍ୱର ସାହୁ, ଡ୍ରଗ୍ସ ମାଫିଆ ଭାଇ ସେକ୍ ଅସୁରୁଦ୍ଦିନ ଏବଂ ମଧ୍ୟସ୍ଥି ଓକିଲ ଜଣକ ଅଡିଓ ସେମାନଙ୍କର ନୁହେଁ ବୋଲି କହିଛନ୍ତି।
